Foreningen Huset på Eg

Foreningen Huset på Eg, tidligere Foreningen for barnepalliasjon FFB, var en norsk forening, stiftet i 2009 av Natasha Kjærstad Pedersen, som jobbet for at barn og unge skal få tilgang til et helhetlig tilbud om barnepalliasjon i Norge. 

De foretok et navnebytte i 2016 fra «Ja til lindrende enhet og omsorg for barn» till FFB. Organisasjonen slo seg selv konkurs i 2024.

 Historie 
Pedersens arbeid med barnepalliasjon førte til bevilgninger i 2014 og Stortinget bevilget fra 2015 øremerkede midler til foreningens informasjons- og opplysningsarbeid.

Foreningen ønsket å bygge et senter for barnepalliasjon i Kristiansand, Norges første barnehospice kalt Andreas Hus, med plass for 24 gjester. I 2020 fikk foreningen innvilget 150 millioner til en nasjonal pilot fra Stortinget. Regjeringen fjernet de øremerkede midlene fra Stastbudsjettet i 2023. Regjeringen foreslo å samle de gamle øremerkede bevilgningene i en ny, søkbar tilskuddsordning.

I oktober 2022 ble det rapportert at en forening med 201 medlemmer hadde mottatt rundt 90 millioner kroner fra staten uten at midlene var brukt til bygging av senteret, noe Helsedirektoratet ville granske. En høring ble arrangert i Stortinget 18. oktober. En rapport fra PwC i januar 2023 viste at midlene stort sett var brukt på prosjektet Andreas Hus, men Helsedirektoratet krevde tilbake over 10 millioner kroner. Natasha Kjærstad Pedersen gikk ut av styret, og Ansgar Gabrielsen overtok som styreleder i desember 2022. 

I april 2023 ble Knut Johannessen ny styreleder, og foreningen skiftet navn til «Foreningen Huset på Eg».

Foreningen erklærte seg konkurs i juni 2024 og saksøkte staten etter Helsedirektoratets krav om tilbakebetaling av 6,5 millioner, som foreningen bestrider. De skylder også Kristiansand kommune 2 millioner i husleie og ble kastet ut av bygget i mars. Styreleder Johannesen hevdet at både kommunen og Helsedirektoratet hadde opptrådt utilbørlig.

 Aktiviteter 

 Utdanning og forskning 
Foreningen ble tildelt ørkemerkede middler til utviklingen av Andreas hus som skulle bli Norges første barnehospice. En viktig del for utviklingen var å øke kunnskapen og kompetansen. Store deler av tilskuddet som ble gitt, gikk til dette.

FFB hadde et tett samarbeid med NTNU gjennom mange år under ledelsen til Natasha Pedersen. Kompetanseheving og utvikling av et tverrfaglig program innen barnepalliasjon ble utviklet for ansatte på Andreas Hus. 

Det ble også inngått et samarbeid med UIA som fikk midler til forskning innen barnepalliasjon.

 Seminar 
Foreningen for barnepalliasjon arrangerte årlig «Ventesorgweekend», et tilbud til alle pårørende i Norge, med alvorlig syke barn som skal dø. I 2016 ble seminaret holdt for første gang.

 Litteratur 
Foreningen utarbeidet i 2014 et informasjons- og opplysningshefte om lindrende omsorg og behandling for barn og unge. I 2013 ga Foreningen for barnepalliasjon ut den norske versjonen av Den lilla ballongen. I samarbeid med kommuneforlaget ga man ut den første fagboken om barnepalliasjon i Norge Grunnbok i barnepalliasjon. 2017 ga foreningen ut boken Berørt — Historier om ventesorg. I august 2022 ble kom også boken Fremdeles berørt- flere historie om ventesorg.

 Priser 
I 2019 fikk foreningen FFB tildelt Skadevernprisen fra Stiftelsen UNI. Stiftelsen UNI støtter tiltak som verner mennesker og historiske bygninger.

 Referanser 

 Eksterne lenker 


Kategori:Norske ideelle organisasjoner
Kategori:Etableringer i 2009